## Zakon o sudskom registru

### NN 1/1995 (5.1.1995.), Zakon o sudskom registru

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O SUDSKOM REGISTRU

Proglašavam Zakon o sudskom registru, koji je Zastupnički dom Sabora
Republike Hrvatske donio na sjednici 29. prosinca 1994. godine.

Broj : 95-1/1

Zagreb, 2. siječnja 1995

Predsjednik Republike Hrvatske

**dr. Franjo Tuđman,** v.r.

---

# ZAKON O SUDSKOM REGISTRU

## I. OPĆE ODREDBE

### Sadržaj Zakona

Članak 1.

Ovim Zakonom uređuje se osnivanje, ustroj i vođenje sudskog
registra (u daljnjem tekstu: registar), te postupak u registarskim stvarima.

**Temeljni pojmovi**

Članak 2.

(1) Registar je javna knjiga koja sadrži podatke i isprave o subjektima
upisa za koje je upis u registar propisan zakonom.

(2) Glavna knjiga registra (u daljnjem tekstu: glavna knjiga) je dio
registra koji sadrži podatke o subjektima upisa propisane zakonom.

(3) Zbirka isprava registra (u daljnjeni tekstu: zbirka isprava) je
dio registra koji sadrži dokaze bitne za upis podataka o subjektima upisa
u glavnu knjigu, druge dokaze dostavljene ili sastavljene u postupku upisa,
te rješenja doneseno u postupku upisa u registar.

(4) Registarski uložak je dio glavne knjige koji sadrži podatke o jednom
subjektu upisa.

(5) Subjekt upisa je osoba za čiji se upis po zakonu mora osnovati poseban
registarski uložak i voditi zbirka isprava.

(6) Podružnica subjekta upisa (u daljnjem tekstu: podružnica) je dio
subjekta upisa za koju je zakonom propisan upis u registar.

(7) Matični broj subjekta upisa u registru (u daljnjem tekstu: MBS)
je identifikacijski broj koji se svakom subjektu upisa određuje kod upisa
u registar, a jedinstven je, nepromjenjiv i neponovljiv.

(8) Upis u registar (u daljnjem tekstu: upis) je svako unošenje jednog
ili više podataka o stkbjektu upisa u glavnu knjigu.

(9) Brisanje je onaj upis kojim subjekt upisa prestaje postojati ili
kojim određeni podatak upisan u glavnoj knjizi prestaje važiti.

(10) Sudionik u postupku za upis (u daljnjem tekstu sudionik) je osoba
koja je pokrenula postupak, osoba o čijim se pravima ili pravnim interesima
odlučuje u postupku, te zakonom ovlašteno tijelo.

(11) predlagatelj je sudionik koji je pokrenuo postupak upisa.

(12) Izvadak iz registra (u daljnjem tekstu: izvadak) je ovjerena isprhva
koja se izdaje iz registra na propisan način, a sadrži upisane podatke
o jednom subjektu upisa koji važe ili koju su važili u nekom trenutku ili
u određenom vremenskom razdoblju.

**Vođenje registra**

Članak 3.

(1) Registar vode trgovački sudovi (u daljnjem tekstu: registarski sudovi).
Registar se čuva trajno.

(2) Glavna knjiga vodi se usporedo u pisanom obliku i na elektroničkom
računalu (u daljnjem tekstu: računalo).

(3) Glavna knjiga u pisanom obliku vodi se kao ispis podataka upisanih
na računalu po odredbama ovoga Zakona. ,

(4) Glavna knjigu rađena na računalu povezuje se u jedinstvenu bazu
podataka za Republiku Hrvatsku.

(5)Zbirka isprava vodi se u pisanom obliku, a može se voditi i na računalu.

(6) Svaki registarski sud odgovara za vjerodostojnost upisa kojega je
proveo.

(7) Registarski sud dužan je voditi paricu glavne knjige koja se vodi
na računalu. Ministar pravosuđa određuje način i mjesto čuvanja te parice
koji predstavljaju državnu tajnu.

(8) Ministar pravosuđa pravilnikom propisuje oblik registra, način vođenja
i upisa u registar, sadržaj, oblik i način popunjavanja prijave za upis
te osiguranje, uporabu i čuvanje sadržaja registarskih podataka. Ministar
pravosuđa može donijeti naputak o vođenju registra, te o osiguranju, uporabi
i čuvanju sadržaja registarskih podataka.

**Javnost registra**

Članak 4.

(1) Registar je javan.

(2) Svatko može bez dokazivanja pravnog interesa razgledati podatke
upisane u glavnoj knjizi i javne podatke iz zbirke isprava, te zahtijevati
da mu se izda izvadak ili ovjerena kopija, odnosno prijepis javnih podataka
iz zbirke isprava.

(3) Zakonom se propisuje kada je, za uvid u zbirku isprava ili izdavanje
ovjerenih kopija iz zbirke isprava, potrebno dokazati postojanje pravnog
interesa.

(4) Subjekti upisa, državna tijela i javni bilježnici ne trebaju dokazivati
postojanje pravnog interesa iz stavka 3. ovoga članka, a za ostale osobe
postojanje pravnog interesa utvrđuje registarski sud, ako zakonom nije
drukčije propisano.

(5) Kada registarski sud utvrdi, da pravni interes iz stavka 3. ovoga
članka ne postoji, zahtjev će odbaciti.

(6) Ostvarenje prava uvida u glavnu knjigu koja se vodi na računalu
i izdavanje izvatka iz te knjige, dužan je omogućiti svaki registarski
sud bez obzira u kojem je registarskom sudu subjekt upisa upisan u registar,
a u zbirku isprava, ako s njom raspolaže.

Članak 5.

Javni bilježnici ovlašteni su izdavati izvatke, kopije i prijepise iz
članka 4. stavka 2. ovoga Zakona, ako raspolažu podacima iz registra.

**Subjekti upisa**

Članak 6.

(1) U registar se upisuju sljedeće vrste subjekata upisa:

1. javno trgovačko društvo,

2. komanditno društvo,

3. gospodarsko interesno udruženje,

4. dioničko društvo,

5. društvo s ograničenom odgovornošću,

6. trgovac pojedinac,

7. ustanova,

8. zajednica ustanova i

9. druge osobe za koje je upis propisan zakonom.

(2) Podružnice subjekata upisa upisuju se u registar kada je to propisano
zakonom.

**Izvješća državnih tijela i osoba s javnim ovlastima.**

Članak 7.

(1) Sudovi, državna odvjetništva, javni bilježnici, tijela državne uprave
i pravne osobe s javnim ovlastima, ako u obavljanju službene dužnosti saznaju
za netočne ili nepotpune prijave za upis ili za propuštanje podnošenja
prijave registru, dužni su o tome izvijestiti registarski sud.

(2) Registarski sud ovlašten je zatražiti od tijela i osoba iz stavka
1. ovoga članka sva izvješća kada su bitna za upis ili kada je to inače
potrebno za uredno vođenje registra.

**Suradnja komora i strukovnih udruga**

Članak 8.

(1) Registarski sud ovlašten je zatražiti od komora i drugih strukovnih
udruga, izvješća o činjenicama ili podacima o kojima vode službene evidencije
kada je to bitno za upis ili radi urednog vođenja registra.

(2) Osobe iz stavka 1. ovoga članka, dužne su izvijestiti registarski
sud o postojanju činjenica koje su bitne za upis ili radi urednog vođenja
registra. Registarski sud dužan ih je obavijestiti,o radnjama poduzetim
povodom tih izvješća.

**Pokretanje postupka za upis.**

Članak 9.

(1) Postupak za upis u registar pokreće se pisanom prijavom s određenim
zahtjevom.

(2) Kada je zakonom propisana obveza podnošenja prijave, predlagatelj
je dužan podnijeti prijavu u roku od 15 dana, ako zakonom nije drukčije
propisano.

(3) Kada je to zakonom propisano, sud pokreće postupak po službenoj
dužnosti.

**Dužnost upisa.**

Članak 10.

Registarski sud dužan je obaviti upis u registar bez odgađanja, ako
utvrdi da je prijava za upis dopuštena i zahtjev osnovan.

**Učinak upisa**

Članak 11.

Upis u registar ima pravni učinak prema subjektu upisa i prema trećima
sljedećeg dana od dana upisa u registar, ako zakonom nije drukčije propisano.

**Nadležnost i sastav suda**

Članak 12.

(1) U registarskim stvarima nadležan je registarski sud na čijem je
području sjedište subjekta upisa.

(2) O upisu promjene sjedišta subjekta upisa kojim se upis prenosi na
područje drugog registarskog suda ili o upisu statusnih promjena odlučuje
registarski sud na čijem je području novo sjedište subjekta upisa i o tome
po službenoj dužnosti obavještava registarski sud kod kojeg je subjekt
upisa upisan.

(3) U registarskim stvarima u prvom stupnju odlučuje sudac pojedinac,
a u drugom stupnju vijeće sastavljeno od trojice sudaca.

**Hitnost postupka i redoslijed rješavanja predmeta**

Članak 13.

(1) Postupak upisa je hitan.

(2) Registarski sud dužan je predmete, pod jednakim uvjetima, rješavati
redoslijedom kojim su primljeni u sud, osim u slučajevima propisanim zakonom.

**Odluke suda**

Članak 14.

(1) Registarski sud odlučuje rješenjem ili zaključkom.

(2) Rješenjem se odlučuje o biti zahtjeva, a zaključkom o pitanjima
upravljanja postupkom.

**Provedba rješenja o upisu**

Članak 15.

(1) Nakon što registarski sud donese rješenje o upisu, upis će postati
pravovaljan kada ga sudac elektronički potpiše u glavnoj knjizi vođenoj
na računalu, a istodobno sudac je dužan potpisati ispis za glavnu knjigu
vođenu u pisanom obliku.

(2) U postupku upisa u kojem sudjeluje više sudionika sa suprotnim zahtjevima
ili iz drugih važnih razloga, registarski sud može subjekt upisa upisati
u registar nakon pravomoćnosti rješenja.

(3) Upisi u glavnoj knjizi su trajni.

**Pravni lijekovi**

Članak 16.

(1) Protiv rješenja o upisu u registar može se izjaviti žalba u roku
od osam dana.

(2) Protiv zaključka nije dopuštena žalba.

(3) U postupku upisa u registar nije dopušteno vraćanje u prijašnje
stanje i nema mirovanja postupka.

(4) Protiv pravomoćnog rješenja o upisu u registar nije dopuštena revizija,
niti ponavljanje postupka.

(5) Protiv pravomoćnog rješenja o upisu u registar, nadležni državni
odvjetnik može podići zahtjev za zaštitu zakonitosti.

**Dostupnost podataka telekomunikacijskom mrežom ili putem
informatičkog medija**

Članak 17.

(1) Državnim tijelima mora se osigurati dostupnost podataka upisanih
u glavnoj knjizi telekomunikacijskom mrežom ili putem informatičkog medija.

(2) Javnim bilježnicima, Hrvatskoj gospodarskoj komori i drugim osobama
osigurat će se telekomunikacijskom mrežom ili putem informatičkog medija
dostupnost podataka upisanih u glavnoj knjizi, uz naknadu a na njihov zahtjev.

(3) Način i uvjete, te iznos naknade iz stavka 1. i 2. ovoga članka,
Vlada Republike Hrvatske propisat će odlukom.

**Objava upisa**

Članak 18.

(1) Podaci o upisu u registar objavljuju se u skladu sa zakonom.

(2) Po pravomoćnosti rješenja o upisu u registar podaci iz stavka 1.
ovoga članka objavljuju se bez odgađanja u "Narodnim novinama".

(3) Registarski sud mora najkasnije do 15. prosinca u svakoj kalendarskoj
godini odrediti i dnevni list u kojemu će tijekom naredne godine objavljivati
upise u registar.

(4) Odluku o izboru dnevnog lista, registarski sud objavljuje na oglasnoj
ploči suda u trajanju od tjedan dana i o tome izvješćuje Hrvatsku gospodarsku
komoru.

**Troškovi postupka**

Članak 19.

(1) U postupku upisa u registar svaki sudionik snosi svoje troškove.

(2) U postupku upisa u registar u kojemu sudjeluju osobe sa suprotnim
zahtjevima, odluku o naknadi troškova postupka donijet će registarski sud
odgovarajućom primjenom odredaba Zakona o parničnom postupku.

**Pravila postupka**

Članak 20.

(1) Postupak za upis u registar je izvanparnični.

(2) Ako pojedina pitanja nisu uređena pravilima izvanparničnog postupka,
na odgovarajući način primjenjuju se odredbe Zakona o parničnom postupku,
ako ovim Zakonom nije drukčije propisano.

### II. USTROJ REGISTRA I PODACI KOJI SE UPISUJU U REGISTAR

**Ustroj registra**

Članak 21.

Registar se sastoji od glavne knjige i zbirke isprava.

Članak 22.

(1) Glavna knjiga sastoji se od registarskih uložaka za svaki subjekt
upisa posebice.

(2) Registarski sud svakom subjektu upisa određuje MBS.

Članak 23.

(1) Svaki registarski uložak subjekta upisa koji je osnivač podružnice
sadrži poduloške za svaku podružnicu posebice.

(2) Kada je osnivač podružnice inozemna osoba registarski sud upisuje
prvu podružnicu u poseban registarski uložak i prilikom upisa te podružnice
određuje MBS kao za posebni subjekt upisa u Republici Hrvatskoj, a ostale
podružnice upisuje u poduložak.

**Podaci koji se upisuju u registar**

Članak 24.

(1) U registru upisuju se podaci propisani zakonom i promjene tih podataka.

(2) Podaci koji se upisuju su:

1. MBS,

2. tvrtka, skraćena tvrtka i prijevod tvrtke, odnosno naziv, skraćeni
naziv i prijevod naziva;

3. sjedište - mjesto i adresa (ulica i kućni broj),

4. predmet poslovanja - djelatnosti subjekta upisa,

5. osobe ovlaštene za zastupanje (direktori, članovi uprave, prokuristi,
likvidatori, stečajni upravitelji i dr.) - ime i prezime osobe s jedinstvenim
matičnim brojem građanina (u daljnjem tekslu: JMBG) ili za stranca broj
putovnice i države koja je izdala putovnicu, međusobni odnosi u zastupanju,
ovlasti i ograničenja,

6. pravni odnosi:

a) pravno ustrojbeni oblik,

b) datum usvajanja osnivačkog akta (društvenog ugovora, izjave o osnivanju
ili drugog akta) na temelju kojeg se upisuje osnivanje, datum usvajanja
statuta, te datum i kratki sadržaj izmjene i dopune tih akata,

c) ako je subjekt upisa osnovan na određeno vrijeme, vrijeme njegovog
trajanja,

d) datum odluke o preoblikovanju i novi pravno ustrojbeni oblik,

e) razlog za prestanak,

f) nastavljanje,

g) otvaranje i obustava postupka prisilne nagodbe, stečaja i likvidacije,
kao i ostale odluke suda koje se upisuju po službenoj dužnosti,

h) prestanak subjekta upisa.

7. ostali podaci koji se odnose na:

a) datum i vrijeme upisa i registarski sud, broj rješenja, ime i prezime
suca, te MBS pod kojim je upisan član koji odgovara za obveze subjekta
upisa,

b) datum pravomoćnosti rješenja o upisu,

c) redni broj i datum izdavanja isprave na kojoj se temelji upis i broj
pod kojima se ona vodi u zbirci isprava,

d) i drugi propisani podaci,

8. zabilježbe.

(3) Podaci iz stavka 2. ovoga članka upisuju se u skladu s odredbama
ovoga Zakona, ako posebnim zakonom nije drukčije propisano.

Članak 25.

(1) Osnivači, članovi društva ili komplementari upisuju se u registar,
ako je to propisano zakonom.

(2) U registar upisuju se i sve promjene podataka iz stavka 1. ovoga
članka.

Članak 26.

O osobama iz članka 25. ovoga Zakona, u registar se upisuju sljedeći
podaci: ime, prezime i prebivalište osobe s JMBG ili za stranca broj putovnice
i države koja je izdala putovnicu, a za pravnu osobu upisuje se tvrtka
ili naziv, sjedište i MBS, odnosno odgovarajući podaci za strane pravne
osobe, te naziv i sjedište državnog tijela.

Članak 27.

U slučaju preoblikovanja subjekta upisa u isti registarski uložak i
pod istim MBS upisuju se podaci propisani za pravno ustrojbeni oblik u
koji se subjekt upisa preoblikuje.

**Podaci koji se upisuju za trgovca pojedinca**

Članak 28.

Za trgovca pojedinca upisuju se podaci iz članka 24. ovoga Zakona.

**Podaci koji se upisuju za javno trgovačko društvo**

Članak 29.

Za javno trgovačko društvo upisuju se podaci iz članka 24. i 25. ovoga
Zakona.

Podaci koji se upisuju za komanditno društvo

Članak 30.

Osim podataka iz članka 24. i 25. ovoga Zakona, za komanditno društvo
upisuju se i sljedeći podaci:

1. komanditori - ime, prezime i prebivalište s JMBG ili za strance broj
putovnice i države koja ju je izdala, a za pravne osobe tvrtka ili naziv,
sjedište i MBS, odnosno odgovarajući podaci za strane pravne osobe i

2. visina ugovorenog i uplaćenog uloga svakog komanditora.

**Podaci koji se upisuju za dioničko društvo i društvo s ograničenom
odgovornošću**

Članak 31.

(1) Osim podataka iz članka 24. ovoga Zakona, za dioničko društvo i
društvo s ograničenom odgovornošću upisuju se i sljedeći podaci:

1. visina temeljnog ili odobrenog kapitala dioničkog društva, ili ukupni
iznos temeljnog kapitala društva s ograničenom odgovornošću,

2. ime i prezime članova uprave i predsjednika i članova nadzornog odbora
društva, te njihovo prebivalište i JMBG,

3. ime i prezime, prebivalište i JMBG ili tvrtka jednog osnivača društva
s ograničenom odgovornošću,

4. naznaku da više nema samo jednog člana, kada društvo dobije više
članova,

5. postojanje i vrsta poduzetničkog ugovora uz navođenje datuma kada
je sklopljen, imena i prezimena, odnosno tvrtke ili naziva druge ugovorne
strane, a kod ugovora o prijenosu dijela dobiti, sporazum o visini dobiti
koja se prenosi,

6. presude kojima se pravomoćno oglašavaju ništavim odluke skupštine
društva, s time da se upisuju tamo gdje je upisana i odluka koja je oglašena
ništavom, uz zabilježbu kojom se označuje da je odluka ništava.

(2) Uz visinu temeljnog ili odobrenog kapitala dioničkog društva ili
uz ukupni iznos temeljnog kapitala društva s ograničenom odgovornošću upisuju
se i sva povećanja ili smanjenja temeljnog kapitala, a osobito:

1. odluka o povećanju temeljnog kapitala ulozima s naznakom iznosa za
koji je povećan,

2. povećani temeljni kapital ulozima,

3. odluka o uvjetnom povećanju temeljnog kapitala s naznakom iznosa
za koji se temeljni kapital uvjetno povećava,

4. izdane dionice na temelju uvjetnog povećanja temeljnog kapitala društva
s naznakom iznosa izdanih dionica, ukupnog temeljnog kapitala nakon povećanja
i poslovne godine u kojoj je to učinjeno,

5. odluka o povećanju odobrenog temeljnog kapitala, provedeno povećanje
i iznos nakon povećanja,

6. odluka o povećanju temeljnog kapitala i sredstava društva s naznakom
iznosa za koji je temeljni kapital povećan i godišnjeg financijskog izvješća
na temelju kojeg se taj kapital povećava,

7. nakana smanjenja terneljnog kapitala s naznakom iznosa za koji se
temeljni kapital želi smanjiti,

8. smanjenje temeljnog kapitala, iznos smanjenja i iznos temeljnog kapitala
nakon smanjenja,

9. odluka o pojednostavljenom smanjenju temeljnog kapitala, iznos smanjenja
i ukupni iznos kapitala nakon smanjenja s naznakom poslovne godine kada
je kapital smanjen,

10. provedeno pojednostavljeno smanjenje temeljnog kapitala.

Podaci koji se upisuju za gospodarsko interesno udruženje

Članak 32.

Osim podataka iz članka 24. i 25. ovoga Zakona, za gospodarsko interesno
udruženje upisuje se i isključenje odgovornosti novog člana udruženja za
obveze udruženja nastale prije njegova pristupanja udruženju.

Podaci koji se upisuju za ustanove i zajednice ustanova

Članak 33.

Za ustanove i zajednice ustanova upisuju se podaci iz članka 24. i 25
ovoga Zakona. Podaci koji se upisuju za banke, štedionice i druge financijske
organizacije

Članak 34.

(1) Za banku i štedionicu upisuju se podaci iz članka 31. ovoga Zakona.

(2) Iz tvrtke subjekta upisa iz stavka 1. ovoga članka mora jasno proizlaziti
njegov pravno ustrojbeni oblik.

(3) Odredba stavka 1. ovoga članka, shodno se primjenjuje i na drugu
financijsku organizaciju.

Podaci koji se upisuju za društva i druge organizacije za osiguranje
i uzajamno osiguranje

Članak 35.

Osim podataka iz članka 24. ovoga Zakona, za društva i druge organizacije
za osiguranje i uzajamno osiguranje upisuje se i visina kapitala.

Podaci koji se upisuju za podružnicu

Članak 36.

(1) U poduložak registarskog uloška subjekta upisa u čijem je sastavu
podružnica, upisuju se sljedeći podaci za tu podružnicu:

1. tvrtka ili naziv, sjedište i MBS osnivača, te naziv, sjedište i podbroj
MBS podružnice,

2. djelatnosti podružnice,

3. ime, prezime, prebivalište i JMBG ili za strance broj putovnice i
države koja ju je izdala, osobe ovlaštene za zastupanje osnivača u poslovanju
podružnice,

4. ime i prezime i JMBG ili za strance broj putovnice i države koja
ju je izdala, prokuriste čija je prokura ograničena na podružnicu,

5. brisanje podružnice.

(2) Osim podataka iz stavka 1. ovoga članka, u registarskom sudu prema
sjedištu podružnice vode se i podaci o visini temeljnog kapitala i iznosu
uplaćenih uloga o osnivaču, ako je osnivač podružnice društvo kapitala,
a ako je osnivač podružnice trgovac pojedinac ili društvo osoba i ime i
prezime članova društva koji osobno odgovaraju za obveze društva ili trgovca
pojedinca.

Članak 37.

Kada osnivač podružnice koji je inozemna osoba upisuje u registar više
podružnica, za podružnicu koju je označio kao glavnu upisuju se sljedeći
podaci:

1. naziv koji mora sadržavati oznaku "glavna podružnica" i
sjedište podružnice,

2. tvrtka i sjedište (država, mjesto i adresa) osnivača,

3. registar ili drugi upisnik i njegov broj u koji je upisan osnivač
uz podatak u kojoj državi se vodi i

4. visina temeljnog kapitala i iznos uplaćenih uloga, ako je osnivač
podružnice društvo kapitala, a ako je osnivač podružnice trgovac pojedinac
ili društvo, osoba i ime i prezime članova društva koji osobno odgovaraju
za obveze društva ili trgovca pojedinca.

Podaci o društvenom ugovoru, statutu, izjavi ili aktu o osnivanju i
odluci koja se po zakonu upisuje u registar.

Članak 38.

Podaci o pravnim odnosima glede izmjene društvenog ugovora, statuta,
izjave ili akta o osnivanju sadrže i oznaku članka koji se mijenja, kratak
opis izmjene, te datum odluke o izmjeni s navođenjem tijela ili osoba koji
su je donijeli. Za odluku tijela ili osobe koja se po zakonu upisuje u
registar, upisuje se kratki sadržaj odluke, datum kada je donesena, te
tijelo ili osoba koji su je donijeli.

### III. POSTUPAK UPISA U REGISTAR

Odjeljak 1.

PRIJAVA I ISPITIVANJE PRIJAVE ZA UPIS

Prijava za upis

Članak 39.

(1) Postupak za upis u registar pokreće se podnošenjem prijave sudu.

(2) Prijavu ovjerava javni bilježnik, ako zakonom nije drukčije propisano.

(3) Prijava sadrži zahtjev za upis podataka ili zahtjev za upis promjene
podataka upisanih u registar.

(4) Prijava i prilozi podnose se u dovoljnom broju primjeraka za sud
i sudionike.

Prilozi uz prijavu

Članak 40.

(1) Uz prijavu podnose se prilozi propisani zakonom.

(2) Kada je zakonom propisano da je za upis u registar potrebna suglasnost,
odobrenje, ovlast, potvrda ili neki drugi akt, uz prijavu za upis prilaže
se i taj akt.

(3) Kada je zakonom propisano donošenje statuta prilikom osnivanja subjekta
upisa, statut se prilaže uz prijavu za upis u registar. Kada je posebnim
zakonom propisana mogućnost donošenja statuta nakon upisa u registar, statut
se prilaže u roku od 90 dana od dana podnošenja prijave za upis ili prilikom
prvog zahtjeva za upis promjene, ako se upis promjene traži prije proteka
roka od 90 dana od dana podnošenja prijave.

(4) Prijavi za upis podjele subjekta upisa na dva ili više subjekta
upisa, prilaže se odluka osnivača o podjeli. Odluka mora sadržavati tvrtku
ili naziv i sjedište subjekta čijom podjelom nastaju dva ili više subjekta
upisa, tvrtke ili nazive, sjedišta i djelatnosti subjekata koji nastaju
podjelom, te druge podatke koje po zakonu mora sadržavati osnivački akt
za svaki subjekt upisa koji nastaje podjelom.

(5) Prijavi za upis pripajanja jednog subjekta upisa drugom, prilažu
se ugovor o pripajanju i odluke o odobrenju pripajanja.

(6) Prijavi za upis spajanja subjekta upisa prilažu se ugovor o spajanju,
odluke o spajanju, te akt kojim se osniva novi subjekt upisa.

Članak 41.

(1) Kada za pojedine oblike subjekata upisa zakonom nije što drugo propisano,
uz prijavu za upis prilažu se, ovisno o zahtjevu za upis, sljedeće isprave:

1. osnivački akt iti akt o udruživanju ili statusnoj promjeni ili promjeni
određenih podataka (društveni ugovor, odluka skupštine i sl.),

2. popis članova društva ili komplemetara ili osnivača subjekata upisa
s imenom, prezimenom, prebivalištem i JMBG, a za strance brojem putovnice
i države koja ju je izdala, odnosno tvrtkom ili nazivom, sjedištem i MBS,

3. dokaz o uplati sredstava za osnivanje, o predaji stvari ili prava
s popisom, identifikacijskim opisom i procjenom, dokaz o vrijednosti imovine
kod upisa preoblikovanja ili o povećanju, odnosno smanjenju kapitala ili
uloga, a za nekretnine izvadak iz zemljišnih knjiga,

4. dokaz o određivanju članova uprave određenih za zastupanje s ovlastima
u zastupanju ili dokaz o određivanju prokurista i njihovih ovlasti, ili
o imenovanju likvidatora ili stečajnog upravitelja s njihovim ovjerenim
potpisima s oznakom JMBG, a za strance brojem putovnice i države koja ju
je izdala,

5. izvješća revizora o osnivanju i o reviziji osnivanja, ako je revizija
obavljena ili izvješća revizora o povećanju ili smanjenju kapitala,

6. dokaz o brisanju članova ili subjekta upisa,

7. odluka skupštine, zahtjev zainteresirane osobe ili odluka nadležnog
državnog tijela ili jedinice lokalne samouprave kod upisa zabilježbe i

8. izjave koje se daju po zakonu, a temelj su ili dokaz za upis.

(2) Kada je to propisano, isprave iz stavka 1. ovoga članka i druge
zakonom propisane isprave moraju biti sastavljene i ovjerene od javnog
bilježnika.

(3) Isprave se podnose u izvorniku ili ovjerenom prijepisu ili ovjerenoj
kopiji, ako zakonom nije drukčije propisano.

(4) Isprave koje se podnose kao dokazi ne smiju biti starije od jedne
godine, osim u slučaju kada je to nužno zbog propisanog postupka pribavljanja
ostalih isprava.

Članak 42.

Pojedine isprave iz članka 41. ovoga Zakona prilažu se ovisno o podacima
koji se za pojedine subjekte upisa upisuju u registar.

Ispitivanje pretpostavki za upis

Članak 43.

(1) Prije nego što donese rješenje o upisu, registarski sud ispituje
je li udovoljeno pretpostavkama o kojima ovisi dopuštenost prijave i osnovanost
zahtjeva za upis.

(2) Prijava za upis dopuštena je:

1. ako je podnesena od ovlaštene osobe,

2. ako je podnesena u obliku javno ovjerene isprave, osim ako zakonom
nije drukčije propisano,

3. ako je prijava s prilozima podnesena u potrebnom broju primjeraka,

4. ako su isprave priložene kao dokaz donesene u propisanom postupku,

5. ako ima propisani sadržaj,

6. ako su uz prijavu priložene propisane isprave u izvorniku, ovjerenome
prijepisu ili u ovjerenoj kopiji,

7. ako je u suglasnosti s odredbama akta kojima se određeni podaci ili
promjene upisuju u registar i

8. ako su ispunjene i druge pretpostavke za dopuštenost prijave.

(3) Zahtjev za upis je osnovan, ako registarski sud utvrdi da su ispunjene
zakonom utvrđene pretpostavke za upis u registar.

Povlačenje prijave

Članak 44.

(1) Predlagatelj može povući prijavu za upis u registar do donošenja
prvostupanjskog rješenja.

(2) Registarski sud će rješenjem obustaviti postupak, ako predlagatelj
povuče prijavu za upis.

Nerazumljiva prijava

Članak 45.

(1) Registarski sud upozorit će predlagatelja, ako prijava za upis u
registar nije razumljiva.

(2) Kada registarski sud pozove predlagatelja radi ispravka ili dopune
prijave u sud i pri tome vrati prijavu, sastavit će službenu bilješku koju
potpisuju predlagatelj i registarski sud. U službenoj bilješci odredit
će i rok do kojeg se predlagatelj poziva na ispravak ili dopunu prijave
i posljedice, ako tako ne postupi.

(3) Ako registarski sud vrati prijavu s prilozima predlagatelju bez
pozivanja u sud radi ispravka ili dopune, dostavit će mu i zaključak kojim
će se odrediti i rok za ponovno podnošenje prijave.

(4) Ako predlagatelj u roku kojeg mu je odredio registarski sud ponovno
ne podnese prijavu, registarski sud donijet će rješenje kojim se prijava
smatra povučenom.

(5) Registarski sud odbacit će rješenjem prijavu za upis u registar,
ako predlagatelj u ostavljenom roku, ponovno podnese prijavu bez ispravka
ili tako ispravljenu prijavu po kojoj registarski sud ne može postupati.

Nedopuštena prijava

Članak 46.

(1) Registarski sud će zaključkom pozvati predlagatelja na dopunu ili
ispravak, u roku koji ne može biti dulji od 60 dana ili 90 dana za dioničko
društvo, ako prijava za upis sadrži zahtjev koji ne odgovara propisanim
pretpostavkama, ako isprava koja se prilaže uz prijavu ne sadrži sve podatke
koji se upisuju u registar ili po sadržaju ne odgovara sadržaju propisanom
zakonom ili nije donesena u zakonom propisanom postupku, te ako je prijava
za upis iz nekog drugog razloga nedopuštena.

(2) Iznimno od odredbe stavka 1. ovoga članka, registarski sud može
odrediti rok dulji od 60 ili 90 dana za dopunu ili ispravak prijave i dokaza,
ali ne dulji od šest mjeseci, ako je subjekt upisa uz prijavu za upis u
registar dužan priIožiti dokaz koji sadrži odobrenje ili suglasnost državnog
tijela koja je pretpostavka za upis, ili iz drugih opravdanih razloga.

(3) Kada se prijava čije je podnošenje vezano za rok, uredno ispravi
ili dopuni u tom roku na način da bude dopuštena, smatrat će se da je podnesena
registarskom sudu onoga dana kada je bila prvi put podnesena.

Članak 47.

Registarski sud će rješenjem odbaciti prijavu, ako predlagatelj ne postupi
u roku iz članka 46. stavka 1. i 2. ovoga Zakona ili ako dostavi ispravke
i dopune prijave u roku, ali s takvim nedostacima zbog kojih je prijava
i dalje nedopuštena.

Održavanje ročišta

Članak 48.

(1) Registarski sud donosi rješenje o upisu u registar, u pravilu, bez
održavanja ročišta.

(2) Registarski sud smije odrediti ročište iznimno i putem telefona,
kada ocijeni da je to potrebno radi razjašnjenja ili utvrđivanja odlučnih
činjenica.

Upis tvrtke ili naziva

Članak 49.

(1) Prije donošenja rješenja o upisu, registarski sud po službenoj dužnosti
provjerava je li pod istom tvrtkom ili nazivom upisan ili uredno prijavljen
za upis u registar neki drugi subjekt upisa.

(2) Tvrtka ili naziv subjekta upisa mora se jasno razlikovati od tvrtke
ili naziva drugog subjekta upisa na području istog registarskog suda.

(3) Kada utvrdi da se tvrtka ili naziv subjekta upisa jasno ne razlikuje
od tvrtke ili naziva drugog subjekta upisa koji je već upisan u registar
ili koji je uredno podnio prijavu za upis, a ne radi se o slučaju iz članka
30. stavka 2. Zakona o trgovačkim društvima, registarski sud će pozvati
predlagatelja, da u određenom roku promijeni tvrtku ili naziv i podnese
izmijenjenu prijavu s odgovarajućim ispravama Registarski sud odbit će
zahtjev za upis u registar, ako predlagatelj ne postupi po zaključku suda.

(4) Prilikom podnošenja prijave za upis promjene predmeta poslovanja
- djelatnosti koja je u dosadašnjoj tvrtki ili nazivu, subjekt upisa treba
istodobno podnijeti i prijavu za promjenu tvrtke ili naziva.

Članak 50.

Prijevod tvrtke ili naziva, odnosno strane riječi u tvrtki ili nazivu
moraju biti napisane latiničnim pismom na jednoj od svjetskih abeceda.

Upis predmeta poslovanja - djelatnosti

Članak 51.

(1) Predmet poslovanja - djelatnosti upisuje se u registar u skladu
s propisima o klasifikaciji djelatnosti, tako da se upisuju šifre djelatnosti
i skraćen naziv djelatnosti.

(2) U registar upisuje se i predmet poslovanja - djelatnosti propisan
posebnim zakonima.

(3) Registarski sud odlučit će o upisu, uzimajući u obzir odredbe akta
subjekta upisa, ako predmet poslovanja djelatnosti nije predviđena propisima
iz stavka 1. i 2. ovoga članka.

(4) U skladu sa zahtjevom za upis i aktom subjekta upisa mogu se upisati
sve dopuštene djelatnosti, osim onih koje se odnose na djelatnosti državnih
tijela, osoba koje obavljaju javne poslove, političkih stranaka ili drugih
osoba propisanih zakonom.

Upis podružnice

Članak 52.

(1) Podružnica se upisuje u poduložak registarskog uloška osnivača kod
registarskog suda u kojem je upisan osnivač.

(2) Registarski sud iz stavka 1. ovoga članka dužan je dostaviti kopiju
prijave s prilozima i ovjereni primjerak rješenja o upisu iz registra osnivača,
registarskom sudu nadležnom prema sjedištu podružnice.

### Odjeljak 2.

## ODLUKE U POSTUPKU UPISA U REGISTAR

Donošenje rješenja

Članak 53.

Registarski sud donosi rješenje o upisu u registar nakon što utvrdi
da su ispunjene sve propisane pretpostavke.

Predmet odlučivanja

Članak 54.

(1) Registarski sud istodobno odlučuje o zahtjevu za upis u registar
svih podataka koji su sadržaj upisa.

(2) Kada je u prijavi za upis istaknuto više zahtjeva za promjenu podataka
upisanih u registru, registarski sud može donijeti različite odluke o pojedinom
zahtjevu, a može donijeti i djelomično rješenje. Sadržaj rješenja o upisu

Članak 55.

(1) Rješenje o upisu mora imati uvod, izreku i uputu o pravnom lijeku.

(2) Rješenje o povlačenju, odbacivanju i odbijanju, rješenje koje se
donosi po službenoj dužnosti, te rješenje kojim se odlučuje o međusobno
suprotnim zahtjevima sudionika, mora imati i obrazloženje.

(3) Uvod rješenja sadrži naziv suda, ime,i prezime suca, tvrtku ili
naziv i sjedište odnosno ime, prezime i prebivalište predlagatelja i ovlaštenog
zastupnika, predmet prijave i datum donošenja rješenja. Ako prijavu podnosi
više osoba, u uvodu rješenja navodi se ime i prezime onoga koji je prvi
naveden u prijavi s naznakom "i drugi".

(4) Uvod rješenja koje se donosi po službenoj dužnosti sadrži naziv
suda, ime i prezime suca, propis po kojemu sud postupa po službenoj dužnosti,
subjekt upisa, predmet prijave, datum donošenja i oznaku "po službenoj
dužnosti".

(5) Izreka rješenja o upisu subjekta upisa u registar, sadrži podatke
o tvrtki ili nazivu i sjedištu subjekta upisa, MBS i odluku o upisu.

(6) Izreka rješenjao promjeni podataka upisanih u registru sadrži upis
koji se mijenja i sadržaj upisa koji taj upis zamjenjuje.

(7) Obrazloženje rješenja sadrži kratku naznaku zahtjeva i razloge koji
opravdavaju donošenje takvog rješenja. Sadržaj zaključka

Članak 56.

(1) Zaključak ima uvod i izreku.

(2) Na sadržaj uvoda i izreke zaključka, odgovarajuće se primjenjuju
odredbe članka 55. ovoga Zakona.

(3) Osim sadržaja iz stavka 2. ovoga članka, izreka sadrži i nalog sudioniku
da u određenome roku otkloni nedostatke u prijavi ili dokazu ili da pribavi
odgovarajući dokaz, te druge naloge glede upravljanja postupkom. Izreka
sadrži i pravne posljedice, ako se ne postupi po zaključku. Dostava rješenja
i zakIjučaka Članak 57.

(1) Rješenje i zaključak dostavljaju se predlagatelju i drugim sudionicima
na koje se odnosi, s uputom o pravu na žalbu protiv rješenja. (2) Rješenje
o upisu može se dostaviti i drugim osobama koje za to imaju pravni interes,
na njihov zahtjev ili na zahtjev predlagatelja. Nesuglasnost rješenja s
podacima upisanim u registru i ispravak rješenja i upisa

Članak 58.

(1) Kada između podataka upisanih u registru i rješenja postoji nesuglasnost,
registarski sud će dostaviti predlagatelju i drugim sudionicima ispravljeni
prijepis rješenja s naznakom da se njime zamjenjuje prethodni prijepis
rješenja.

(2) Očigledne pogreške u rješenju o upisu i u upisu, registarski sud
ispravlja rješenjem donesenim po službenoj dužnosti ili na zahtjev subjekta
upisa. U napomeni kod dosadašnjeg upisa, upisat će se sadržaj ispravka
s uputom na broj rješenja o ispravku. Prijepis ispravljenog upisa sastavni
je dio rješenja o ispravku. Sadržaj ispravka mora se objaviti ako se odnosi
na bitne podatke.

Pravo na žalbu

Članak 59.

(1) Pravo na žalbu protiv rješenja ima sudionik ili druga osoba koja
za to ima pravni interes, a predlagatelj samo kada je zahtjev odbijen ili
prijava odbačena.

(2) Žalba se može podnijeti u roku od osam dana, ako ovim Zakonom nije
određen drugi rok.

(3) Osoba koja smatra da su joj rješenjem o upisu povrijeđena prava
i interesi utemeljeni na zakonu, a nije joj dostavljen prijepis rješenja,
žalbu može podnijeti u roku 15 dana od dana saznanja za upis, a najkasnije
u roku od 60 dana od dana objave upisa. Postupanje registarskog suda po
žalbi

Članak 60.

(1) Povodom žalbe registarski sud može zahtjev za upis riješiti drukčije,
ako utvrdi da je žalba predlagatelja osnovana, a nije potrebno provoditi
dopunski postupak i ako se time ne vrijeđaju prava drugih osoba utemeljena
na pobijanom rješenju. Novim rješenjem zamijenit će se rješenje koje se
žalbom pobija.

(2) Registarski sud može odbaciti nepravodobnu, nepotpunu ili nedopuštenu
žalbu.

(3) Registarski sud dužan je dostaviti spis sa žalbom drugostupanjskom
sudu najkasnije u roku od 15 dana od dana podnošenja žalbe.

Odluke drugostupanjskog suda

Članak 61.

Rješavajući o žalbi drugostupanjski sud može: 1. odbaciti žalbu kao
nepravodobnu, nepotpunu ili nedopuštenu, ako to nije učinio registarski
sud, 2. odbiti žalbu kao neosnovanu i potvrditi rješenje registarskog suda,
3. ukinuti rješenje registarskog suda i predmet vratiti na ponovni postupak,
4. ukinuti rješenje registarskog suda i odbaciti prijavu ili 5. preinačiti
rješenje registarskog suda

Članak 62.

(1) Kada drugostupanjski sud preinači prvostupanjsko rješenje i prihvati
zahtjev za upis u registar, u svom rješenju odredit će sadržaj upisa u
registar na temelju kojeg će registarski sud obaviti upis u registar.

(2) Kada drugostupanjski sud preinači rješenje o upisu prvostupanjskog
suda i odbije zahtjev za upis u registar, prvostupanjski sud će po službenoj
dužnosti ili na zahtjev osobe koja ima pravni interes donijeti rješenje
o brisanju i brisati obavljeni upis ili predložiti likvidaciju subjekta
upisa i taj zahtjev zabilježiti u registru.

Odjeljak 3.

POSTUPCI BRISANJA I PROMJENE PODATAKA U REGISTRU

Brisanje i promjena podataka subjekta upisa

Članak 63.

(1) Registarski sud će po službenoj dužnosti, na zahtjev osobe koja
ima pravni interes ili ovlaštenog tijela ili osobe, brisati ili promjeniti
podatke u registru, ako se uslijed izmjene zakona ili odlučnih činjenica
ispune pretpostavke za upis brisanja ili promjene tih podataka.

(2) Nakon pokretanja postupka iz stavka 1. ovoga članka, registarski
sud će zaključkom pozvati subjekt upisa, da u roku koji ne može biti dulji
od 30 dana podnese prijavu za izmjenu upisanih podataka. U istom roku,
subjekt upisa može se očitovati na zaključak.

(3) Rješenje o brisanju ili promjeni podatka u registru donijet će registarski
sud, ako ne prihvati razloge navedene u očitovanju ili ako subjekt upisa
u roku koji mu je za to određen ne postupi u skladu sa zaključkom. Upis
u registar obavit će se po pravomoćnosti rješenja o promjeni ili brisanju
podatka.

(4) Registarski sud donijet će rješenje o odbijanju zahtjeva za brisanje
ili za upis promjene upisanog podatka, ako zahtjev za izmjenu upisanog
podatka nije osnovan.

(5) Registarski sud donijet će rješenje o obustavi postupka, ako su
osnovani razlozi navedeni u očitovanju subjekta upisa na zaključak iz stavka
2. ovoga članka. Upis po službenoj dužnosti otvaranja postupka likvidacije

Članak 64.

(1) Kada subjekt upisa ne podnese sudu prijavu za upis razloga za prestanak
koju je po zakonu dužan podnijeti, registarski sud će po službenoj dužnosti
pokrenuti postupak za upis tog razloga u registar. (2) U slučaju iz stavka
1. ovoga članka, registarski sud će zaključkom pozvati subjekt upisa, da
u roku koji ne može biti kraći od 30 dana podnese prijavu za upis razloga
za prestanak subjekta upisa koja mora sadržavati i zahtjev za upis imenovanja
likvidatora i promjene tvrtke ili naziva s dodatkom "u likvidaciji".
(3) Kada registarski sud utvrdi da nema osnove za upis razloga za prestanak
subjekta upisa, rješenjem će obustaviti postupak, a ako utvrdi da razlozi
postoje, donijet će rješenje o upisu razloga za prestanak subjekta upisa,
imenovanju likvidatora i o promjeni tvrtke ili naziva s dodatkom "u
likvidaciji". (4) Po pravomoćnosti rješenja, registarski sud će upisati
postojanje razloga za prestanak subjekta upisa. Upis po službenoj dužnosti
otvaranja postupka prisilne nagodbe i stečajnog postupka.

Članak 65.

Registarski sud će po službenoj dužnosti upisati prijedlog za pokretanje
postupka prisilne nagodbe, rješenje o otvaranju postupka prisilne nagodbe,
rješenje o odobrenju prisilne nagodbe, te prijedlog za pokretanje stečajnog
postupka i rješenje o otvaranju stečajnog postupka i promjene tvrtke ili
naziva s dodatkom "u stečaju". Brisanje subjekta upisa nakon
zaključene likvidacije

Članak 66.

(1) Prijavu za brisanje subjekta upisa nakon zaključenog postupka likvidacije,
podnose likvidatori.

(2) Registarski sud će po službenoj dužnosti ili na zahtjev osobe koja
ima pravni interes pokrenuti postupak brisanja subjekta upisa nakon zaključene
likvidacije, ako nisu podnesene prijave za takvo brisanje.

(3) Registarski sud će nakon provedene likvidacije zaključkom pozvati
ovlaštenog zastupnika subjekta upisa u likvidaciji, da sudu podnese prijavu
za brisanje u roku koji ne može biti dulji od 30 dana.

(4) Kada ovlaštena osoba ne podnese sudu prijavu u određenom roku, a
registarski sud utvrdi da je likvidacija zaključena, po pravomoćnosti rješenja
o brisanju provest će upis brisanja subjekta upisa. Brisanje subjekta upisa
nakon zaključenog stečaja

Članak 67.

Registarski sud će po službenoj dužnosti brisati subjekt upisa nakon
što stečajno vijeće dostavi rješenje o zaključenju stečajnog postupka.

Ostali slučajevi brisanja

Članak 68.

(1) Registarski sud će po službenoj dužnosti, na zahtjev subjekta upisa,
osobe koja ima pravni interes, na zahtjev ovlaštenog tijela ili osobe,
brisati subjekt upisa nakon provedenih statusnih promjena zbog kojih je
subjekt upisa prestao postojati:

(2) Prestanak subjekta upisa zbog proteka vremena trajanja ili odluke
članova subjekta upisa mora se bez odgađanja prijaviti registarskom sudu,
radi brisanja u registru.

Članak 69.

(1) Presuda suda o prestanku subjekta upisa dostavlja se registarskom
sudu po službenoj dužnosti.

(2) U slučaju iz stavka 1. ovoga članka, upis se provodi po službenoj
dužnosti.

Članak 70.

(1) Registaraki sud može brisati subjekt upisa na zahtjev nadležnog
tijela za porezne poslove ili po službenoj dužnosti, ako subjekt upisa
nema imovine.

(2) Registarski sud će po službenoj dužnosti brisati subjekt upisa,
ako subjekt upisa tri godine uzastopce ne postupi po zakonskoj obvezi o
objavi godišnjih financijskih izvješća s propisanom dokumentacijom.

(3) Registarski sud postupit će u skladu s odredbom stavka 2. ovoga
članka i kada subjekt upisa ne dostsvi financijska izvješća u roku od šest
mjeseci nakon što je registarski sud priopćio nakanu brisanja, a subjekt
upisa u tom roku ne učini vjerojatnim, da ima imovinu.

Članak 71.

(1) Registarski sud će po službenoj dužnosti ili na zahtjev ovlaštene
osobe brisati upis: 1. ako je obavljen bez podnošenja propisane prijave
ili isprave koja se po zakonu morala priložiti prijavi, te ako podnesena
prijava ili isprava ne sadrži podatke čiji se upis prijavom traži, 2. u
drugim slučajevima kada nije bio dopušten ili nije bio osnovan ili je kasnije
postao neosnovan.

(2) Osoba koja ima pravni interes može podnijeti registarskom sudu zahtjev
za brisanje upisa iz stavka 1. ovoga članka u roku od 15 dana od dana saznanja
za upis, a najkasnije u roku od 60 dana od dana kasnije objave upisa u
"Narodnim novinama" i drugom dnevnom listu u kojem registarski
sud objavljuje upise.

(3) Registarski sud može pokrenuti postupak za brisanje obavljenog upisa
iz stavka 1. ovoga članka najkasnije u roku od dvije godine od dana upisa.

Postupak za brisanje upisa

Članak 72.

(1) Registarski sud će po službenoj dužnosti ili nakon primitka zahtjeva,
obavijestiti subjekt upisa o pokretanju postupka za brisanje upisa uz poziv,
da se u određenom roku izjasni i prema potrebi podnese propisane isprave.
Ako je postupak pokrenut na zahtjev ovlaštenog tijela ili osobe, registarski
sud će subjektu upisa, uz poziv, dostaviti i taj zahtjev.

(2) U slučaju iz stavka 1. ovoga članka, registarski sud može odrediti
ročište radi utvrđenja odlučnih činjenica. Na ročište će pozvati subjekt
upisa i predlagatelja, ako je postupak pokrenut na njegov zahtjev, a prema
potrebi i druge osobe. Registarski sud može saslušati osobe i bez određivanja
ročišta, ali o saslušanju treba sastaviti poseban zapisnik. (3) Nakon što
ocijeni izvedene dokaze, registarski sud donijet će rješenje o brisanju
upisa ili o obustavi postupka za brisanje upisa.

(4) Upisi iz ovoga članka upisuju se samo na temelju pravomoćnog rješenja.
Postupak upisa statusnih promjena

Članak 73.

(1) Svaki subjekt upisa treba podnijeti registarskome sudu prijavu za
upis pripajanja. Subjekt upisa - preuzimatelj ovlašten je podnijeti prijavu
za upis pripajanja i kod registarskog suda u kojem je upisan pripojeni
subjekt upisa. (2) Pripajanje se može upisati kod registarskog suda u kojemu
je upisan subjekt upisa - preuzimatelj tek nakon što se pripajanje upiše
kod registarskog suda pripojenog subjekta. (3) Kada je radi provođenja
pripajanja povećan temeljni kapital preuzimatelja, istodobno s pripajanjem,
u registar će se upisati i povećanje temeljnog kapitala.

Članak 74.

(1) Na upis spajanja shodno se primjenjuju odredbe članka 73. ovoga
Zakona, tako da se svaki subjekt upisa koji se spaja smatra subjektom upisa
koji se pripaja, a novi subjekt se smatra preuzimateljem.

(2) Prijavu za upis spajanja registarskim sudovima podnosi novi subjekt
upisa. Članak 75. Kada subjekt upisa prestaje postojati zbog njegove podjele
na dva ili više novih subjekata, prijave za upise novih subjekata podnose
ovlaštene osobe novih subjekata registarskom sudu sjedišta tih subjekata.

Članak 76.

Registarski sud subjekta upisa koji prestaje postojati zbog podjele,
upisat će prestanak nakon što primi obavijesti o upisu novih subjekata
upisa. Pri upisu zabilježit će se kod kojeg su registarskog suda subjekti
upisani i njihov MBS. Tužba za utvrđenje ništavosti upisa

Članak 77.

(1) Tužbom se može tražiti utvrđenje ništavosti upisa, ako je upis obavljen
na temelju lažne isprave, ako su u ispravi na temelju koje je obavljen
upis navedeni neistiniti podaci ili isprava ne sadrži podatke potrebne
za upis, ako je isprava potvrđena ili izdana u nezakonito provedenom postupku,
ako je nezakonito provedena radnja o kojoj se podaci upisuju u registar,
ili ako postoje drugi zakonom propisani razlozi.

(2) Tužbu može podnijeti osoba koja ima pravni interes za utvrđenje
ništavosti upisa.

(3) Tužba se podnosi u roku od 30 dana od dana kada je tužitelj saznao
za razloge ništavosti, ali se ne može podnijeti nakon proteka roka od tri
godine od dana upisa. Postupanje registarskog suda po pravomoćnosti presude
kojom se utvrđuje ništavost upisa

Članak 78.

(1) Sud koji je donio pravomoćnu presudu kojom je utvrđena ništavost
upisa dužan je u roku od 15 dana od pravomoćnosti, presudu dostaviti registarskom
sudu.

(2) Registarski sud donosi po službenoj dužnosti rješenje o upisu zabilježbe
ništavosti upisa osnivanja, ako je pravomoćnom presudom utvrđena ništavost
upisa osnivanja subjekta upisa.

(3) Rješenje iz stavka 2. ovoga članka dostavlja se subjektu upisa radi
otvaranja postupka likvidacije ili stavljanja prijedloga za otvaranje stečajnog
postupka. (4) U ostalim slučajevima, registarski sud na temelju pravomoćne
presude donosi po službenoj dužnosti rješenje o brisanju ništavog upisa.

Sudske pristojbe i troškovi objave

Članak 79.

Prilikom podnošenja prijave za upis u registar, predlagatelj je dužan
platiti sudsku pristojbu za prijavu i donošenje prvostupanjskog rješenja
o upisu te predujmiti troškove objavljivanja upisa u registar.

Članak 80.

Registarski sud neće postupati po prijavi za upis, sve dok predlagatelj
ne plati sudsku pristojbu i predujmi troškove objave.

IV. POSTUPAK OPOMINJANJA I KAŽNJAVANJA

Pokretanje postupka opominjanja

Članak 81.

(1) U slučajevima propisanim zakonom, registarski sud će rješenjem opomenuti
osobe koje su bile dužne ispuniti zakonsku obvezu, te ih pozvati na ispunjenje
u roku od 15 dana i istodobno izreći novčanu kaznu u slučaju neispunjenja
zakonske obveze u tom roku.

(2) Registarski sud će u rješenju navesti i koji dokaz o poduzetoj radnji
opomenuta osoba treba podnijeti sudu.

(3) Kada više osoba treba poduzeti istu radnju, smatrat će se da je
udovoljeno zahtjevu suda, ako jedna od njih dokaže da je poduzeta radnja
koju su bile dužne poduzeti.

(4) Kada opomenuta osoba ne ispuni obvezu iz rješenja u roku iz stavka
1. ovoga članka, registarski sud će po službenoj dužnosti provesti izvršenje
rješenja o izrečenoj novčanoj kazni. Žalba

Članak 82.

(1) Opomenuta osoba može sudu podnijeti žalbu protiv rješenja u roku
od 15 dana.

(2) Uz žalbu, osoba iz stavka 1. ovoga članka podnijet će dokaze o udovoljenju
zakonske obveze, zbog čijeg je neispunjenja opomenuta.

Izvanredni pravni lijekovi

Članak 83.

Protiv pravomoćnog rješenja o izricanju kazne ne mogu se ulagati Izvanredni
pravni lijekovi.

V. PRIJELAZNE I ZAVRŠNE ODREDBE

Upis ustanova i zajednica ustanova

Članak 84.

Ustanove i zajednice ustanova upisane u sudski registar ustanova, registarski
sud će po službenoj dužnosti upisati u registar u roku od šest mjeseci
od stupanja na snagu ovoga Zakona.

Donošenje pravilnika

Članak 85.

Ministar pravosuđa dužan je donijeti pravilnik iz članka 3. ovoga Zakona
u roku od osam dana od dana stupanja na snagu ovoga Zakona.

Postojeći sudski registri

Članak 86.

(1) Postojeći sudski registri, registarski ulošci i zbirke isprava postaju
sastavnim dijelom registra iz ovoga Zakona. (2) U postojeći sudski registar
iz stavka 1. ovoga članka, upisat će se zabilježba s navođenjem MBS pod
kojim se subjekt upisa upisuje u registar iz ovoga Zakona.

Prestanak važenja drugih propisa

Članak 87.

Danom stupanja na snagu ovoga Zakona prestaju važiti:

1. Zakon o postupku za upis u sudski registar, ("Narodne novine",
br. 53A/91.),

2. Uredba o upisu u sudski registar, (" Narodne novine", br.
61/92.),

3. Uredba o upisu u sudski registar ustanova, ("Narodne novi ne",
br. 11/ 94.).

Objava upisa

Članak 88.

Registarski sud mora u roku od 15 dana od dana stupanja na snagu ovoga
Zakona, odrediti dnevni list u kojem će tijekom 1995. godine objavljivati
upise u skladu s člankom 18. ovoga Zakona. Promjena načina vođenja registra

Članak 89.

U iznimnim uvjetima, ministar pravosuđa može odlučiti da se registar
iz ovoga Zakona vodi na drugi siguran način. (2) U slučaju iz stavka 1.
ovoga članka, promjena načina vođenja registra upisat će se u jedinstvenu
bazu podataka iz članka 3. stavka 4. ovoga Zakona.

Članak 90.

Ministar pravosuđa će, uz prethodno mišljenje predsjednika trgovačkog
suda i sudaca koji rade na registarskim predmetima, donijeti odluku od
kada će se u pojedinom registarskom sudu voditi glavna knjiga samo na računalu.
Stupanje na snagu Članak 91. Ovaj Zakon stupa na snagu danom objave u "Narodnim
novinama".

Klasa: 740-13/94-01/02

Zagreb, 29. prosinca 1994.

ZASTUPNIČKI DOM SABORA

REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović v. r.**

---

 [![](../../TipkaPočStr.GIF)](http://www.nn.hr/Narodne.htm)  [![](../../TSluzGl.GIF)](http://www.nn.hr/Glasilo/index.htm)

Zakon, NN 1/1995-1